# ברזילי הגלעדי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברזילי הגלעדי מרוגלים היה איש עשיר שכלכל את דוד ואת צבאו בעת מרד אבשלום (שמואל ב יז). לאחר שדוכא המרד ודוד שב לירושלים הוצע לו כאות תודה לשבת בירושלים ולקבל את כל משאלותיו ותאוותיו מאת המלך. אך ברזילי, שהיה אז כבר בן שמונים, לא מצא טעם בחיים שכאלה, באומרו "האדע בין טוב לרע, אם יטעם עבדך את אשר אוכל ואת אשר אשתה..." (שמואל ב יט, לב), והציע שבנו יתוגמל במקומו. ואכן, בנו כִמהם קיבל חלקת אדמה ליד בית לחם, ואנו מוצאים שהיא קרויה על שמו כשהייתה מקום הממשל הזמני של שארית הפליטה אחרי רצח גדליהו (ירמיה מא יז). הכרת הטוב של שושלת המלוכה למשפחת ברזילי נמשכה גם לאחר מותו, ודוד ציווה לפני מותו את שלמה כי בני ברזילי יהיו מאוכלי שולחנו. את בני המשפחה אנו מוצאים שוב בספר עזרא (ב, סא), כאשר צאצאי הכהנים שנישאו עם בנות המשפחה נדחו מן הכהונה משום שלא יכלו לאמת את ייחוס כהונתם.

## [עריכה] אופיו

מהעובדה שבגיל שמונים לא יכל עוד ברזילי לחוש טעם אוכל למדו חז"ל שהוא היה שטוף בזימה וקפצה עליו זקנה, שהרי שפחה מבית רבי טעמה טעם קדירה גם כאשר הייתה בת תשעים ושתים (שבת קנא, א), ו"ברזילי הגלעדי" היה שם נרדף בפי חז"ל לציון אדם שטוף בתאוות, עד כדי שיראה קרי רק מהסתכלות בבגדי נשים (יבמות עו, א). מצד שני, דרשו חז"ל (בראשית רבה נח) כי העובדה שהביטוי "בני ברזילי" מוזכר בתנ"ך חמש פעמים מרמזת על כך שמי שמאכיל צדיק כאילו מקיים חמישה חומשי תורה.

## [עריכה] קישורים חיצוניים

- ברזילי הגלעדי, באנציקלופדיה של מקראגשר

מקור: http://he.wikipedia.org../../../%D7%91/%D7%A8/%D7%96/%D7%91%D7%A8%D7%96%D7%99%D7%9C%D7%99_%D7%94%D7%92%D7%9C%D7%A2%D7%93%D7%99.html

קטגוריה: אישים בתנ"ך

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש